
RAPORT

asupra proiectului de Lege privind aprobarea Ordonanţei de urgenţă a Guvernului nr.58/2007 pentru modificarea art.13 din Legea nr.15/1990 privind reorganizarea unităţilor economice de stat ca regii autonome şi societăţi comerciale    
În conformitate cu prevederile art. 95 şi 115  din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare a fost sesizată, spre dezbatere în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.58/2007 pentru modificarea art.13 din Legea nr.15/1990 privind reorganizarea unităţilor economice de stat ca regii autonome şi societăţi comerciale, trimis cu adresa nr. PL-x 725 din 31 octombrie 2007, înregistrat sub nr. 21/308 din 1 noiembrie 2007.
Potrivit prevederilor art. 75 din Constituţia României, republicată, şi  ale art.92 alin. (9) pct. 1 din Regulamentul Camerei Deputaţilor, republicat, cu modificările ulteriore, Camera Deputaţilor este  Cameră decizională.
Senatul, în calitate de primă Cameră sesizată, a adoptat prezenta iniţiativă legislativă, în şedinţa din 29 octombrie 2007.

Consiliul Legislativ a avizat favorabil proiectul de lege cu unele observaţii şi propuneri, conform avizului nr.804 din  22 iunie 2007.
Comisia juridică, de disciplină şi imunităţi, conform avizului nr.31/1163 din 12 noiembrie 2007, a avizat favorabil proiectul de lege. 
Iniţiativa legislativă supusă dezbaterii are ca obiect de reglementare modificarea art.13 din Legea nr.15/1990 privind reorganizarea unităţilor economice de stat ca regii autonome şi societăţi comerciale, cu modificările ulterioare, astfel încât activitatea regiilor autonome, care după aderarea României la Uniunea Europeană se comportă similar societăţilor comerciale, să nu fie perturbată de imposibilitatea efectuării unor modificări în structura organismelor de conducere datorită termenelor instituite în acest sens.    
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei au examinat iniţiativa legislativă susmenţionată, în şedinţa din 3 decembrie 2007. 
La lucrările Comisiei au participat, în calitate de invitaţi, din partea Ministerului Agriculturii şi Dezvoltării Rurale: domnul Laurenţiu Lupu – director.
La dezbaterea acestei iniţiative legislative, din totalul de 22 de membri ai Comisiei pentru politică economică, reformă şi privatizare au fost prezenţi la dezbateri 21 deputaţi.
În urma dezbaterilor şi a punctelor de vedere exprimate de către membrii Comisiei şi de către invitaţi, s-a hotărât, cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege privind aprobarea Ordonanţei de urgenţă a Guvernului nr.58/2007 pentru modificarea art.13 din Legea nr.15/1990 privind reorganizarea unităţilor economice de stat ca regii autonome şi societăţi comerciale, în forma adoptată de Senat.


În raport cu obiectul şi conţinutul său, proiectul de lege face parte din categoria legilor ordinare.

                   PREŞEDINTE,                                                    
                  Mihai TUDOSE                                                   
                                                                                       SECRETAR,

                                                                                        Iuliu NOSA  
                                                                                              Consilier parlamentar,                                                                          

               








  Graziella  Segărceanu

Vă înaintăm, alăturat, RAPORTUL asupra proiectului de Lege privind aprobarea Ordonanţei de urgenţă a Guvernului nr.58/2007 pentru modificarea art.13 din Legea nr.15/1990 privind reorganizarea unităţilor economice de stat ca regii autonome şi societăţi comerciale, trimis cu adresa nr. PL-x 725 din 31 octombrie 2007, înregistrat sub nr. 21/308 din 1 noiembrie 2007, Camera Deputaţilor fiind Cameră decizională. 
          În raport cu obiectul şi conţinutul său, proiectul de lege face parte din categoria legilor ordinare.
PREŞEDINTE,

